techiaith/cofnodycynulliad_en-cy huggingface dataset:
English: 'in improving outcomes for service users remains unclear, with little evidence of successful projects yet being mainstreamed.'
Welsh: 'yn parhau i fod yn aneglur o ran gwella canlyniadau i ddefnyddwyr gwasanaethau, ac nid oes fawr o dystiolaeth eto fod prosiectau llwyddiannus yn cael eu prif ffrydio.'
English: Item 4 is next, a statement by the Minister for Education and Welsh Language, exploring reform of the school day and year. And I call on the Minister, Jeremy Miles.
Welsh: Eitem 4 sydd nesaf, datganiad gan Weinidog y Gymraeg ac Addysg, ymchwilio i ddiwygio'r diwrnod ysgol a'r flwyddyn ysgol. Galwaf ar y Gweinidog, Jeremy Miles.
English: Diolch, Dirprwy Lywydd. Minister, thank you very much for your statement. I do welcome the fact that you're looking at the school year and the school day, and I think, obviously, with any system that's lasted for 150-odd years, there's sometimes a very good reason for keeping it, and sometimes there may be a good reason for ditching it. I notice that you've got a 10-week trial that's going to take place and that there will be an outcome from that trial in terms of feedback, but obviously 10 weeks is only a very small fraction of the whole school year, and in an area like mine, where the rhythm of the year is dictated largely by the tourism industry, there are many people who are concerned, particularly about changing the school year significantly and the impact that might have on their workforce, if they are tourism operators. I can see that you've made a clear commitment to engage with the private sector, including the tourism industry. Can you tell us what form of engagement that might be, just so that we can encourage tourism operators to take part in it?
Welsh: Diolch, Dirprwy Lywydd. Gweinidog, diolch yn fawr am eich datganiad. Rwyf i yn croesawu'r ffaith eich bod yn edrych ar y flwyddyn ysgol a'r diwrnod ysgol, ac rwy'n credu, yn amlwg, gydag unrhyw system sydd wedi para am 150 o flynyddoedd, fod rheswm da iawn weithiau dros ei gadw, ac weithiau efallai y bydd rheswm da dros gael gwared arno. Rwy'n sylwi bod gennych chi dreial 10 wythnos a fydd yn digwydd ac y bydd canlyniad i'r treial hwnnw ar ffurf adborth, ond yn amlwg dim ond cyfran fach iawn o'r flwyddyn ysgol gyfan yw 10 wythnos, ac mewn ardal fel fy un i, lle mae rhythm y flwyddyn yn cael ei bennu'n bennaf gan y diwydiant twristiaeth, mae llawer o bobl yn pryderu, yn enwedig ynghylch newid y flwyddyn ysgol yn sylweddol a'r effaith y gallai ei chael ar eu gweithlu, os ydyn nhw'n weithredwyr twristiaeth. Rwy'n gallu gweld eich bod chi wedi ymrwymo'n glir i ymgysylltu â'r sector preifat, gan gynnwys y diwydiant twristiaeth. A allwch chi ddweud wrthym ni pa fath o ymgysylltu y gall hynny fod, er mwyn i ni allu annog gweithredwyr twristiaeth i gymryd rhan ynddo?
English: Well, on the - . The Member's question is focused largely on the school year. I think, just to be clear, at this point we're at the stage of gathering the range of voices, if you like; the next step will be to see what the conclusion is of that process, and there will be an ongoing opportunity, if you like, for discussion and consultation with all affected sectors and parties. But in this early stage of those discussions there are round-tables happening with a range of sectors to test approaches, to test initial reactions to different shapes of the school year. So, at this point the sorts of things that are being tested, if you like, are whether a shorter summer holiday would make sense, whether a longer winter holiday might make sense, whether a more consistent approach to the spring, Easter, break makes sense, whether there's a case for better regularity between term times and holiday times. So, that's the sort of range of things that are being tested for people's reactions, really, at this point. But just to reassure you, I think I'm right in saying - I need to check, but I think - actually even this week there are round-tables happening with representatives of different sectors. But there'll be an ongoing dialogue in relation to what we hear from them.
Welsh: Wel, o ran y - . Mae cwestiwn yr Aelod yn canolbwyntio'n bennaf ar y flwyddyn ysgol. Rwy'n credu, i fod yn glir, ar hyn o bryd ein bod ni ar y cam o gasglu'r ystod o leisiau, os hoffwch chi; y cam nesaf fydd gweld beth yw casgliad y broses honno, a bydd cyfle parhaus, os hoffwch chi, i drafod ac ymgynghori â'r holl sectorau a phartïon dan sylw. Ond ar y cam cynnar hwn o'r trafodaethau hynny mae cyfarfodydd bord gron yn cael eu cynnal gydag ystod o sectorau i brofi dulliau gweithredu, i brofi ymatebion cychwynnol i wahanol ffurfiau'r flwyddyn ysgol. Felly, ar hyn o bryd, y mathau o bethau sy'n cael eu profi, os hoffwch chi, yw a fyddai gwyliau haf byrrach yn gwneud synnwyr, a allai gwyliau gaeaf hirach wneud synnwyr, a yw dull mwy cyson o ran toriad y gwanwyn, y Pasg, yn gwneud synnwyr, a oes achos dros well rheoleidd-dra rhwng amseroedd y tymor ac amseroedd gwyliau. Felly, dyna'r math o bethau sy'n cael eu profi er mwyn cael ymatebion pobl, mewn gwirionedd, ar hyn o bryd. Ond er mwyn tawelu eich meddwl, rwy'n credu fy mod i'n iawn wrth ddweud - mae angen i mi wirio, ond rwy'n credu - hyd yn oed yr wythnos hon mae cyfarfodydd bord gron yn digwydd gyda chynrychiolwyr o wahanol sectorau. Ond bydd deialog barhaus mewn cysylltiad â'r hyn yr ydym yn ei glywed ganddyn nhw.
English: I thank the Minister. We'll now suspend proceedings to allow changeovers in the Chamber. If you are leaving the Chamber, please do so promptly. The bell will be rung two minutes before proceedings restart. Any Members who are arriving after the changeover should wait until then before entering the Chamber.
Welsh: Diolch i'r Gweinidog. Byddwn ni nawr yn atal ein trafodion dros dro er mwyn caniatáu newidiadau yn y Siambr. Cofiwch, os gwelwch yn dda, os ydych yn gadael y Siambr, gwnewch hynny'n brydlon. Bydd y gloch yn cael ei chanu dwy funud cyn i'r trafodion ail-gychwyn. Dylai unrhyw Aelodau sy'n cyrraedd ar ôl y newid aros tan hynny cyn mynd i mewn i'r Siambr.
English: Thank you, Dirprwy Lywydd. I'm grateful to the Deputy Minister for her statement and I'm very pleased on behalf of Plaid Cymru to record our support for LGBTQ+ History Month and our ongoing commitment as a party to ensuring that the voices of LGBTQ+ people are heard, their experiences are recognised and their contributions to our communities and our nation are celebrated. I'm also pleased, through our co-operation agreement with the Welsh Government, that Plaid Cymru is helping to ensure through the LGBTQ+ action plan that the rights of LGBTQ+ people are promoted and supported, calling too for the powers needed to be devolved, so that we can enable Wales to be one of the safest nations in Europe for LGBTQ+ people in line with the aim of the plan. Having the powers to improve the lives of and to safeguard trans people in Wales is crucial if we are to ensure fairness and to put an end to prejudice and inequality. Plaid Cymru and the Government are agreed in terms of our support to ban conversion therapies. Some recent statements by the Equality and Human Rights Commission on the process of amending the legislation have caused concerns in the LGBTQ+ community here in Wales, across the UK and internationally. It is good, therefore, to hear the Deputy Minister confirming the stance of the Government on the banning of conversion therapy and the changes to the Gender Recognition Act 2004 as a result of this disappointing development, and Plaid Cymru echoes this. We cannot trust in a Tory Westminster Government, which is reactionary and corrupt, when it comes to dealing with inequality and securing fairness.
Welsh: Diolch, Dirprwy Lywydd. Rwy'n ddiolchgar i'r Dirprwy Weinidog am ei datganiad ac rwy'n falch iawn ar ran Plaid Cymru i nodi ein cefnogaeth ni i Fis Hanes LHDTC+ a'n hymrwymiad parhaus fel plaid i sicrhau bod lleisiau pobl LHDTC+ yn cael eu clywed, eu profiadau yn cael eu cydnabod, a'u cyfraniad i'n cymunedau a'n cenedl yn cael eu dathlu. Rwy'n falch hefyd, drwy ein cytundeb cydweithio gyda Llywodraeth Cymru, fod Plaid Cymru yn helpu i sicrhau drwy'r cynllun gweithredu LHDTC+ fod hawliau pobl LHDTC+ yn cael eu hyrwyddo a'u hamddiffyn, gan alw hefyd am y grymoedd sydd eu hangen i gael eu datganoli, er mwyn galluogi Cymru i fod yn un o'r cenhedloedd mwyaf diogel yn Ewrop i bobl LHDTC+ yn unol â nod y cynllun. Mae cael y grymoedd i wella bywydau ac amddiffyn diogelwch pobl traws yng Nghymru yn hanfodol os ydym am sicrhau tegwch a rhoi diwedd ar ragfarn ac anghydraddoldeb. Mae Plaid Cymru a'r Llywodraeth yn gytûn o ran ein cefnogaeth i wahardd therapi trosi. Mae rhai datganiadau diweddar gan y Comisiwn Cydraddoldeb a Hawliau Dynol ynglŷn â'r broses o ddiwygio'r ddeddfwriaeth wedi achosi pryderon yn y gymuned LHDTC+ yma yng Nghymru, dros y Deyrnas Gyfunol ac yn rhyngwladol. Mae'n dda, felly, clywed y Dirprwy Weinidog yn cadarnhau safbwynt y Llywodraeth ar wahardd therapi trosi a'r diwygiadau i'r Ddeddf Cydnabod Rhywedd 2004 o ganlyniad i'r datblygiad siomedig yma, ac mae Plaid Cymru yn adleisio hyn. Gallwn ni ddim ymddiried yn y Llywodraeth Dorïaidd adweithiol a llwgr yn San Steffan pan ddaw at ddileu anghydraddoldeb a sicrhau tegwch.
English: I've got one final sentence. Homosexuality remains illegal in around 70 countries, and 11 of those still operate the death penalty. What discussions are you having with the UK Government to end that heinous crime?
Welsh: Mae gen i un frawddeg olaf. Mae cyfunrywioldeb yn parhau'n anghyfreithlon mewn tua 70 o wledydd, ac mae 11 o'r rheini'n dal i weithredu'r gosb eithaf. Pa drafodaethau ydych chi yn eu cael gyda Llywodraeth y DU i ddod â'r drosedd erchyll honno i ben?
English: The next item is a statement by the Minister for Economy on Wales and Europe, managing a new relationship. I call on the Minister, Vaughan Gething.
Welsh: Yr eitem nesaf yw'r datganiad gan Weinidog yr Economi ar Gymru ac Ewrop, rheoli perthynas newydd. Galwaf ar y Gweinidog, Vaughan Gething.
English: Can we have the Minister unmuted? Sorry, I think we missed the start of your response there, sorry.
Welsh: A gawn ni ddad-dawelu'r Gweinidog? Mae'n ddrwg gennyf, rwy'n credu ein bod ni wedi colli dechrau eich ymateb yn fan yna, mae'n ddrwg gennyf.
English: I thank the Minister and I wish him a speedy recovery.
Welsh: Diolch i'r Gweinidog, a dwi'n dymuno iddo fe wellhad cyflym.
English: I thank the Minister for this important statement. Llywydd, if I may, I want to start by welcoming the appointment of Derek Vaughan to this role. Derek will bring a wealth of experience to the role, and I think it's a fantastic appointment. Minister, one question from me. Do you agree and can you confirm today that one of the priorities for those who are looking to strengthen our relationship with the European Union should be that organisations in Wales should be able to still take advantage of the research funding from Horizon Europe, as and when the EU agrees our participation?
Welsh: Diolch i'r Gweinidog am y datganiad pwysig hwn. Llywydd, os caf i, hoffwn ddechrau drwy groesawu penodiad Derek Vaughan i'r swydd hon. Bydd Derek yn dod â chyfoeth o brofiad i'r swydd, ac rwy'n credu ei fod yn benodiad gwych. Gweinidog, un cwestiwn gennyf i. A ydych chi'n cytuno ac a wnewch chi gadarnhau heddiw mai un o'r blaenoriaethau i'r rhai sy'n ceisio cryfhau ein perthynas â'r Undeb Ewropeaidd yw y dylai sefydliadau yng Nghymru allu manteisio o hyd ar y cyllid ymchwil gan Horizon Europe, pan fydd yr UE yn cytuno ar ein cyfranogiad ni?
English: 'Yes' is the very clear answer. It's a key priority for the Welsh Government in terms of our continuing relationships with the European Union. We've made this point very clearly in our conversations with the UK Government around this. It's a vision shared by other parts of the UK as well. There's an awful lot to be gained from being able to do this not just with continental Europe, but also, of course, with our partners on the island of Ireland. If we are excluded from taking part, then it will be Welsh jobs, businesses and research that will lose out. There's significance resource available not just in financial terms, but the opportunity to share learning and insight that really should help the future of Wales's research and innovation, and, of course, what that means from a business and jobs point of view. And I'd be more than happy to keep the Chamber and Members updated on the progress of those talks to ensure that Wales really can continue to take part successfully in the Horizon Europe programme.
Welsh: 'Gwnaf' yw'r ateb clir iawn. Mae'n flaenoriaeth allweddol i Lywodraeth Cymru o ran ein perthynas barhaus â'r Undeb Ewropeaidd. Rydym wedi gwneud y pwynt hwn yn glir iawn yn ein sgyrsiau gyda Llywodraeth y DU ynghylch hyn. Mae'n weledigaeth a rennir gan rannau eraill o'r DU hefyd. Mae llawer iawn i'w ennill o allu gwneud hyn nid yn unig gyda chyfandir Ewrop, ond hefyd, wrth gwrs, gyda'n partneriaid ar ynys Iwerddon. Os cawn ni ein heithrio rhag cymryd rhan, yna swyddi, busnesau ac ymchwil Cymru fydd ar eu colled. Mae adnoddau o bwys ar gael nid yn unig mewn termau ariannol, ond y cyfle i rannu dysgu a mewnwelediad a ddylai helpu dyfodol ymchwil ac arloesi Cymru mewn gwirionedd, ac, wrth gwrs, beth mae hynny'n ei olygu o safbwynt busnes a swyddi. A byddwn i'n fwy na pharod i roi'r wybodaeth ddiweddaraf i'r Siambr a'r Aelodau am gynnydd y trafodaethau hynny er mwyn sicrhau y gall Cymru barhau i gymryd rhan yn llwyddiannus yn rhaglen Horizon Europe.
English: Thank you for the comments. I think there are two aspects. The first is Derek Vaughan is well respected across Europe, so it's a good appointment for us after an open and proper civil service appropriate recruitment exercise.
Welsh: Diolch am y sylwadau. Rwy'n credu bod dwy agwedd. Y gyntaf yw bod Derek Vaughan yn uchel ei barch ledled Ewrop, felly mae'n benodiad da i ni ar ôl ymarfer recriwtio agored a chywir sy'n briodol ar gyfer y gwasanaeth sifil.
English: I can't hear the Minister because there is an ongoing conversation in the Chamber. So, please, can we listen to the Minister's response? Thank you. Minister.
Welsh: Ni allaf glywed y Gweinidog oherwydd bod sgwrs barhaus yn y Siambr. Felly, os gwelwch yn dda, a gawn ni wrando ar ymateb y Gweinidog? Diolch. Gweinidog.
English: Diolch, Gweinidog, and I hope that you do recover soon. On 29 January, Minette Batters, the National Farmers Union president said, and I quote: 'I feared farmers would be used as a pawn in trade deals - and that's what happened.' My clear question to those Conservatives who've spoken is this: do they think she is not representing farmers' views if they continue to say that these trade deals are positive moves? We have also talked about ports in Wales, and at least 1,000 jobs in Holyhead and around 4,000 in Pembrokeshire are connected with the ports. So, families may be directly affected by the issues around the decline in shipping from Ireland. The red tape has led to numerous hauliers deciding to bypass the UK and Wales altogether, with direct ferry routes between France and Ireland increasing in 2021. In 2020, there were fewer than 12 direct routes, and it is now 44, as of October 2021. They're bypassing Wales altogether, so the movements in the Irish sea are high, but Wales is being bypassed. Minister, on all of these issues affecting Welsh lives - and I can hear the passion in the Senedd - be they farmers or people working in ports, what would you say to all of us across the Senedd, whatever party we're in, to ensure and work hard to see that our rural and coastal communities remain healthy and vibrant? Diolch yn fawr iawn.
Welsh: Diolch, Gweinidog, a gobeithio y byddwch yn gwella'n fuan. Ar 29 Ionawr, dywedodd Minette Batters, llywydd Undeb Cenedlaethol yr Amaethwyr, a dyfynnaf: 'Roeddwn i'n ofni y byddai ffermwyr yn cael eu defnyddio fel gwystl mewn cytundebau masnach - a dyna beth ddigwyddodd.' Fy nghwestiwn clir i'r Ceidwadwyr hynny sydd wedi siarad yw hyn: a ydyn nhw'n credu nad yw hi'n cynrychioli barn ffermwyr os ydyn nhw'n parhau i ddweud bod y cytundebau masnach hyn yn gamau cadarnhaol? Rydym ni hefyd wedi sôn am borthladdoedd yng Nghymru, ac mae o leiaf 1,000 o swyddi yng Nghaergybi a thua 4,000 yn sir Benfro wedi'u cysylltu â'r porthladdoedd. Felly, mae'n bosibl bod teuluoedd yn cael eu heffeithio'n uniongyrchol gan y materion sy'n ymwneud â'r dirywiad mewn llongau o Iwerddon. Mae'r tâp coch wedi arwain at nifer o gludwyr yn penderfynu osgoi'r DU a Chymru yn gyfan gwbl, ac gwnaeth y defnydd o lwybrau fferi uniongyrchol rhwng Ffrainc ac Iwerddon gynyddu yn 2021. Yn 2020, roedd llai na 12 llwybr uniongyrchol, ac erbyn hyn mae'n 44, ers mis Hydref 2021. Maen nhw'n osgoi Cymru'n gyfan gwbl, felly mae'r symudiadau ym môr Iwerddon yn uchel, ond mae Cymru'n cael ei hosgoi. Gweinidog, ar yr holl faterion hyn sy'n effeithio ar fywydau pobl Cymru - a gallaf glywed yr angerdd yn y Senedd - boed yn ffermwyr neu'n bobl sy'n gweithio mewn porthladdoedd, beth fyddech chi'n ei ddweud wrth bob un ohonom ni ar draws y Senedd, pa bynnag blaid yr ydym ni ynddi, i sicrhau a gweithio'n galed i weld bod ein cymunedau gwledig ac arfordirol yn parhau i fod yn iach ac yn fywiog? Diolch yn fawr iawn.
English: I thank the Minister and I wish him a speedy recovery.
Welsh: Diolch i'r Gweinidog, a phob dymuniad da iddo fe am adferiad buan.
English: Our next item is the Landfill Disposals Tax (Tax Rates) (Wales) (Amendment) Regulations 2021, and I call on the Minister for Finance and Local Government to move the motion. Rebecca Evans.
Welsh: Yr eitem nesaf, felly, yw'r Rheoliadau Treth Gwarediadau Tirlenwi (Cyfraddau Treth) (Cymru) (Diwygio) 2021, a dwi'n galw ar y Gweinidog Cyllid a Llywodraeth Leol i wneud y cynnig. Rebecca Evans.
English: Thank you. I have no speakers to this item, and I assume, therefore, that the Minister doesn't need to reply to anything. So, the proposal is to agree the motion. Does any Member object? No. Therefore, the motion is agreed.
Welsh: Diolch. Does neb wedi dweud eu bod nhw am gyfrannu at y ddadl, felly dwi'n cymryd bod y Gweinidog ddim angen ymateb i ddim. Ac felly y cwestiwn yw: a ddylid derbyn y cynnig? A oes unrhyw Aelod yn gwrthwynebu? Nac oes. Felly, mae'r cynnig yna wedi ei dderbyn.
English: We moved to item 8, the Greenhouse Gas Emissions Trading Scheme (Amendment) Order 2022. I call on the Minister for Climate Change to move the motion. Julie James.
Welsh: Eitem 8 yw'r eitem nesaf. Hwn yw'r Gorchymyn Cynllun Masnachu Allyriadau Nwyon Tŷ Gwydr (Diwygio) 2022. Dwi'n galw ar y Gweinidog Newid Hinsawdd i wneud y cynnig yma. Julie James.
English: Diolch, Llywydd. I move the motion. I am pleased to be able to bring forward the Greenhouse Gas Emissions Trading Scheme (Amendment) Order 2022, which makes minor technical amendments to the Greenhouse Gas Emissions Trading Scheme Order 2020. The effects of these amendments are twofold: firstly, the regulatory and enforcement powers available to national regulators when inspecting premises will be strengthened; secondly, the way the emissions allowances in the scheme are surrendered will be improved. The Order confers the power to inspect premises to ensure compliance on an authorised person in addition to the regulator, creates an offence of intentionally obstructing persons in the exercise of the enforcement powers, enables a civil penalty to be applied to persons who fail to comply with a notice to return allowances, and includes a requirement to surrender any deficit of allowances from the previous scheme years at the point where an installation's permit has been surrendered or revoked. Advice was sought from the Committee on Climate Change in drafting the Order. Through the improved regulation of the UK emissions trading scheme, we will be able to better achieve the environmental outcomes envisaged by the scheme. I wish to offer my thanks to the Legislation, Justice and Constitution Committee for the scrutiny of the Order, and I commend the motion to the Chamber. Diolch.
Welsh: Diolch, Llywydd. Cynigiaf y cynnig. Rwy'n falch o allu cyflwyno Gorchymyn Cynllun Masnachu Allyriadau Nwyon Tŷ Gwydr (Diwygio) 2022, sy'n gwneud mân ddiwygiadau technegol i Orchymyn Cynllun Masnachu Allyriadau Nwyon Tŷ Gwydr 2020. Mae effeithiau'r gwelliannau hyn yn ddeublyg: yn gyntaf, bydd y pwerau rheoleiddio a gorfodi sydd ar gael i reoleiddwyr cenedlaethol wrth arolygu safleoedd yn cael eu cryfhau; yn ail, bydd y ffordd y caiff y lwfansau allyriadau yn y cynllun eu hildio yn cael eu gwella. Mae'r Gorchymyn yn rhoi'r pŵer i archwilio safle er mwyn sicrhau cydymffurfiaeth i berson awdurdodedig yn ychwanegol at y rheoleiddiwr, yn creu trosedd o rwystro personau yn fwriadol wrth arfer y pwerau gorfodi, yn galluogi cosb sifil gael ei chymhwyso i bersonau sy'n methu â chydymffurfio â hysbysiad i ddychwelyd lwfansau, ac yn cynnwys gofyniad i ildio unrhyw ddiffyg lwfansau o flynyddoedd blaenorol y cynllun ar yr adeg pan fo trwydded gosodiad wedi'i hildio neu ei dirymu. Gofynnwyd am gyngor gan y Pwyllgor Newid Hinsawdd wrth ddrafftio'r Gorchymyn. Trwy reoleiddio cynllun masnachu allyriadau'r DU yn well, byddwn yn gallu cyflawni'n well y canlyniadau amgylcheddol a ragwelir gan y cynllun. Hoffwn ddiolch i'r Pwyllgor Deddfwriaeth, Cyfiawnder a'r Cyfansoddiad am graffu ar y Gorchymyn, ac rwy'n cymeradwyo'r cynnig i'r Siambr. Diolch.
English: I have no speakers. I again assume that the Minister doesn't want to reply, and therefore the proposal is to agree the motion. Does any Member object? There is no objection, and therefore the motion is agreed in accordance with Standing Order 12.36.
Welsh: Does gyda fi ddim siaradwyr yn y ddadl yma. Rwy'n cymryd eto nad yw'r Gweinidog eisiau cloi'r ddadl, ac felly fe wnaf i ofyn a ddylid derbyn y cynnig. A oes unrhyw Aelod yn gwrthwynebu? Does dim gwrthwynebiad, felly mae'r cynnig yna wedi ei dderbyn o dan Reol Sefydlog 12.36.
English: Item 9 is our final item, the Official Controls (Extension of Transitional Periods and Miscellaneous Amendments) (Wales) (EU Exit) Regulations 2021. I call on the Minister for rural affairs to move the motion. Lesley Griffiths.
Welsh: Eitem 9 yw'r eitem olaf heddiw. Y rhain yw'r Rheoliadau Rheolaethau Swyddogol (Estyn Cyfnodau Trosiannol a Diwygiadau Amrywiol) (Cymru) (Ymadael â'r UE) 2021. Dwi'n galw ar y Gweinidog materion gwledig i wneud y cynnig yma. Lesley Griffiths.
English: The Chair of the Legislation, Justice and Constitution Committee - Huw Irranca-Davies.
Welsh: Cadeirydd y Pwyllgor Deddfwriaeth, Cyfiawnder a'r Cyfansoddiad nawr - Huw Irranca-Davies.
English: Thank you, Llywydd, and thank you, Minister. We considered these regulations at our meeting on 17 January and our report to the Senedd includes one merits reporting point.
Welsh: Diolch, Llywydd, a diolch, Weinidog, hefyd. Ystyriwyd y rheoliadau hyn yn ein cyfarfod ar 17 Ionawr, ac mae ein hadroddiad i'r Senedd yn cynnwys un pwynt adrodd teilyngdod.
English: I've no other speakers. Does the Minister wish to respond? No, the points have been made.
Welsh: Does gen i ddim siaradwyr eraill. A yw'r Gweinidog yn dymuno ymateb? Na, mae'r pwyntiau wedi'u gwneud.
English: So, the proposal is to agree the motion. Does any Member object? No, there are no objections, and therefore the motion is agreed in accordance with Standing Order 12.36.
Welsh: Felly, y cwestiwn yw: a ddylid derbyn y cynnig? A oes unrhyw Aelod yn gwrthwynebu? Na, does dim gwrthwynebiad, felly mae'r cynnig yna wedi'i dderbyn yn unol â Rheol Sefydlog 12.36.
English: All motions have therefore been agreed. There will be no voting time. That concludes our business for today. Thank you.
Welsh: Mae pob cynnig y prynhawn yma wedi'i dderbyn, felly does yna ddim pleidleisio. Dyna ni, dyna ddiwedd ar ein gwaith ni am heddiw. Diolch yn fawr.